**Ramón Ángel Conde Bermúdez**, nado en Ourense o 18 de decembro de 1951, é un escultor galego.

Traxectoria
-----------

Fixo os seus estudos na súa cidade natal até que en 1965 se trasladou a Xixón onde cursou estudos na universidade laboral. En 1969 regresou a Ourense, onde finalizou os seus estudos de bacharelato. En 1971 ingresou na Facultade de Filosofía e Letras da Universidade de Santiago de Compostela. En 1973 vive en Madrid coñecendo fundicións e obradoiros de diversos artistas. A partir de 1974 reside de novo en Ourense onde desenvolve a súa linguaxe plástica. En 1986 trasládase á Coruña onde viviu até 1991, instalando o seu estudo no Polígono industrial de Sabón, en Arteixo. Nestes anos realizou as súas primeiras obras públicas e comezou a súa proxección internacional coa participación en exposicións como a do *Salón des Indépendentes*, na *Exposición Internacional de Nogent Sur Marne*, no *Espace Delpha* e en Lorient. En 1991 inaugúrase a súa obra *Os Redeiros* na Gran Vía de Vigo. Nese mesmo ano foi para Houston como profesor convidado da Universidade de Houston-Downtown. Viviu nesta cidade até 1992. Nese ano realizou unha exposición no recinto feiral da Expo de Sevilla e ao ano seguinte fixo unha longa estancia en Monterrey, México.

Entre 1993 e 1999 trasládase a Vigo e monta o seu estudo en Comesaña. Despois desa estancia en Vigo e até o 2003 vive e traballa en Padrón. En 2003 realizou as súas primeiras exposicións en Alemaña (Hannover e Kommunale Galerie de Berlín). No 2005 fixo unha exposición nas rúas e o exterior do edificio do concello de Ourense.

Reside en Santiago de Compostela e ten o seu estudo no Milladoiro.

Obra
----

Moldeou numerosos bustos por encargos, nos que perfecciona as súas condicións de escultor e participa en certames públicos dos que son resultado as súas cabezas monumentais de Valle-Inclán, Alfredo Suárez Ferrín na Coruña e Pablo Iglesias Posse en Ourense, suficientes para coñecer a súa evolución desde un realismo tradicional ao ciplopeismo que caracterizará a súa obra persoal nunha modelaxe vigorosa.

As súas obras atópanse en coleccións públicas e privadas, e tamén no museo provincial de Lugo, o Carlos Maside da Coruña e o CGAC de Santiago de Compostela.

Galería de imaxes
-----------------

* O Fiel contraste (2010, Pontevedra).O Fiel contraste (2010, Pontevedra).
* Manuel Antonio (2000, Rianxo).Manuel Antonio (2000, Rianxo).
* Os redeiros, monumento ao traballo (1991, Vigo).*Os redeiros, monumento ao traballo* (1991, Vigo).
* Busto de Alfredo Suárez Ferrín nos xardíns de Méndez Núñez, na Coruña.Busto de Alfredo Suárez Ferrín nos xardíns de Méndez Núñez, na Coruña.
* Reverter, Coleman e o Alpinche (2006, Ourense).Reverter, Coleman e o Alpinche (2006, Ourense).
* Caronte no parque escultórico da Torre de Hércules.*Caronte* no parque escultórico da Torre de Hércules.
* Xesús Ferro Couselo (1996, Ourense).Xesús Ferro Couselo (1996, Ourense).

Notas
-----

1. ↑  "Biografía de Ramón Conde". Arquivado dende o orixinal o 09 de novembro de 2012. Consultado o 16 de decembro de 2011.
2. 1 2 3  Barrera, F. ed. (2002). *Gallegos. Quién es quien en la Galicia del siglo XXI*. *El Correo Gallego*. p. 132. ISBN 84-8064-113-4.
3. ↑  "Parque escultórico da Torre de Hércules". Concello da Coruña. Consultado o 27 de decembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ramón Conde Modificar a ligazón no Wikidata*** |

### Outros artigos

* Lista de obras públicas de Ramón Conde

### Bibliografía

* Castro, X. A.: *Arte en Galicia nos 80*. Sada, Ediciós do Castro, 1986.
* Calvo Serraller, F.: *Enciclopedia del arte español del siglo XX*. Madrid, Editorial Mondadori, 1991.
* Castelo Álvarez, Bernardo: *La obra pública de Ramón Conde*. FINSA. Oviedo. 1999.

### Ligazóns externas

* Páxina web do escultor e Obra pública
* Ramón Conde na Colección Afundación.

|  |  |
| --- | --- |
| Control de autoridades | 
* Wd: Q12398590
* WorldCat
* VIAF: 15916020
* BNE: XX1025506
* GND: 131900625
* ISNI: 0000 0000 8095 6459
* LCCN: no2010164282

 |